Cykelhjelm ringer selv efter hjælp ved uheld

Svenske Hövding har altid æret en lidt aparte cykelhjelm, men de fleste er enige om, at airbag-ideen er ret smart. Med Hövding 3.0 bliver hjelmen endnu mere smart; nu kan den nemlig forbindes til ejerens mobiltelefon. Det åbner blandt for, at hjelmen kan sende en automatisk besked til ens nærmeste, hvis man har ret udsat for en ulykke.

Hövding kalder teknologien for ICE, In Case of Emergency, og den sender ikke alene besked om at noget er gået galt – der sendes også koordinater, så modtageren ved, hvor ulykken er sket.

Bluetooth-forbindelsen åbner også for en række nye muligheder. Via en ny app kan man holde øje med batteristatus på hjelmen og få statistik om sine cykelture – hvor langt man har cyklet og hvorhen. Dataene indsamles, anonymt understreges det, for at “sænke ulykkesstatistikken på langt sigt”.

Skulle uheldet være ude, sender hjelmen besked til ens nærmeste.

– Cykling er svaret på mange af udfordringerne med miljø, trængsel og sundhed i byer i hele verden, og hos Hövding er det vores mål at bidrage til at skabe tryggere rammer for cyklister i byen. Sikkerhed handler ikke bare om at beskytte sig. Det handler om at arbejde proaktivt for at sænke ulykkesstatistikken på lang sigt, siger Frederik Carling, der er adm. direktør hos Hövding, i en pressemeddelelse.

Ud over de teknologiske forbedringer har Hövding 3.0 også fået forbedret brugervenlighed i form af muligheden for at regulere størrelsen. Batteritiden er også blevet forbedret til omkring 15 cykeltimer.

Hövding anvendes i dag af cirka 185.000 cyklister, og over 4.000 cyklister har registreret, at de er blevet beskyttet ved ulykker af Hövdings airbag.

Cykelhjelm ringer selv efter hjælp ved uheld